पालिका मंडळाच्या घाळपणाक लागून तांच्याच संगनमतान कंत्राटदार वाहनचालकांची लूड करता अशे आरोप जातात. कंत्राटदार दुचाकी चालकां कडल्यान सरसकर 10 रुपये घेता ताका लागून हो वादाचो मुद्दो जाला. मार्केटांतल्यो कांय लेन पे पार्किंगा खातीर अधिसूचीत केल्यात. थंय चारचाकी आनी दुचाकी दवोरपाक मेळटात. दोन वरां खातीर चारचाकींक 10 आनी दुचाकी खातीर 5 रुपये असो दर निश्चीत केला.
 कंत्राटदार दुचाकी वाल्यां कडल्यान 10 रुपये घेता. विचारपाक कोण नाशिल्ल्यान ताकां 5 रुपये चड दिवचे पडटात. कंत्राटदारान नेमल्यात त्या कामगारां कडेन वाहन चालकांचे दिसपट्टे वाद जातात. पालिका मंडळाच्या आशिर्वादान कंत्राटदाराची अरेरावी चल्ल्या. ताका लागून पे पार्किंग वादांत सापडल्या. गोवा कॅन हे बिगर सरकारी संस्थेन हालीच पालिका मुख्याधिकाऱी सीताराम सावळ हांका पत्र धाडून ही समस्या सुटावी करपाची मागणी केल्ली. तांणी कंत्राटदाराक कारण दाखय नोटीस धाडूनय अजून परिस्थिती आसा तशीच आसा.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 